สวัสดีครับ ผมอยากทราบเรื่องเกี่ยวกับกระดูกข้อมือครับคือ ผมเป็นคนที่ข้อมือเล็กผมอยากทราบว่ากระดูกของเราจะหยุดพัฒนาตอนไหนครับ
สวัสดีค่ะ โดยปกติแล้ว กระดูกในร่างกายจะค่อยๆเติบโตขึ้นตามวัย และขึ้นกับอิทธิพลของฮอร์โมนเพศในช่วงเข้าสู่วัยรุ่นกระดูกจะมีการเปลี่ยนแปลงรูปร่าง และพัฒนาได้ในคนทั่วไปถึงอายุประมาณ 15-18 ปีค่ะ การมีข้อกระดูกข้อมือเล็กดังกล่าวมานั้น จะยังบอกไม่ได้แน่ชัดว่าเล็กมากจนผิดปกติหรือไม่ คือถ้าโครงสร้างร่างกายเล็กอยู่แล้ว และข้อมือที่เล็กนั้นสมส่วนกับร่างตนเองก็อาจจะไม่ได้เป็นความผิดปกติแต่อย่างใดหากไม่สบายใจ หรือรู้สึกว่าข้อมือเล็กผิดปกติจริงๆเทียบกับคนในวัยเดียวกัน ควรไปพบแพทย์เพื่อตรวจร่างกายเพิ่มเติมเพื่อหาว่ามีความผิดปกติใดๆของกระดูกร่วมด้วยหรือไม่ต่อไป